מיקה קרני

מיקה (מלכה) קרני (נולדה ב-21 באפריל 1972) היא זמרת-יוצרת ומוזיקאית ישראלית. קרני נולדה בקיבוץ רמת השופט, גדלה במושב מולדת שבצפון ואחר כך עברה לעיר כרמיאל. ניגנה על כינור מגיל צעיר. את הידע המוזיקלי רכשה בבית הספר הגבוה למוזיקה "רימון". קרני החלה את דרכה ככנרת וזמרת ליווי של שלמה ארצי, ובראשית 1997 הוציאה את אלבום הסולו הראשון שלה, שנשא את שמה. השיר "מיטשל", שהופיע באלבום, היה הבולט ביותר. האלבום זיכה אותה בתואר "תמלילנית השנה" מטעם אקו"ם. שירים נוספים שהתפרסמו: "בוקי", "כל קיץ" (דואט עם ארקדי דוכין) ו"יש לי אותך". בינואר 2000 יצא אלבומה השני "סיפור אמיתי", שאת רוב שיריו כתב והלחין מיקי שביב, בן זוגה באותה עת. גם אלבום זה הניב להיטים, ובהם "אלול בעין כרם", "תגידי עכשיו", ו"נישקתי בחורה". בשנת 2001 הוציאו שביב וקרני מיני-אלבום משותף שזכה להצלחה, בשם "עולם אחר", ובו שישה שירים, ביניהם גרסת כיסוי לשירה של ג'וזי כץ "אצלי הכל בסדר" ו"כנראה" איתו ביצעו בפסטיבל הזמר של אותה שנה. ב-2002 הוציאה קרני את אלבומה השלישי "מרגע לרגע", בו כתבה מילים לשישה משירי האלבום. את שאר השירים כתבה אביבית רווח. להיטים מתוך האלבום היו: "רחמים", ו"סיפור אהבה". ב-2004 הוציאה קרני את הסינגל "מגדלור", ואחריו אלבום הנושא גם הוא את השם "מגדלור". היה זה אלבום שונה מאלבומיה הקודמים בנטייתו למוזיקה אלקטרונית ופופ מסחרי יותר. סינגלים נוספים ממנו היו: "שיר מספר אחד", "קח" שאף נוצר עבורו גרסת רמיקס ו"מלחמות כאלו". גם אלבומה הבא, "פשוט וטוב" משנת 2006, היה בסגנון דומה. מתוך האלבום פשוט וטוב יצאו הסינגלים: "שניים בעולם", "פשוט וטוב" ו"רומיאו". בשנת 2007 הוציאה אלבום בשם "הבטחה" ובו שירי ארץ ישראל. האלבום כלל את הסינגלים: "שיר מצב", "הבטחה", "ארץ ילדות" ו"נתפייסה". האלבום כלל גרסאות כיסוי ל"נתפייסה" ו"היו לילות". ביוני 2009 יצא הסינגל, "נהר הזמן" שהיה הראשון מאלבומה "חור בלב" שנגנז בסופו של דבר. ביולי הוציאה את הסינגל "פתאום הגיע קיץ". באוקטובר הוציאה את השיר "אהובתי" בדואט עם אלון אולארצ'יק. השיר יצא לרגל הסדרה "מגדלים באוויר". ב-2011 השתתפה בעונתה השנייה של סדרת הדוקו היומית "מחוברות" המשודרת בהוט 3, וכן ביצעה את שיר הפתיחה של עונה זו. מאז 2011 מלמדת קרני ומלווה הרכבים בבית הספר הדתי למוזיקה "מזמור". ב-2012 הוציאה את פרויקט "קול דודי", אלבום בו הלחינה שירים מספר "שיר השירים" מהתנ"ך. בין השירים הבולטים היו: אחות קטנה, קול דודי, מי זאת, פתח לי אהובי ו"בבואי אל הגן". האלבום לווה במופע מצליח. ב-2014 הקליטה את אלבומה הבא "לצעוק בשקט". הסינגל הראשון יצא באוקטובר 2014 וקרוי "שביל". הסינגל השני יצא בדצמבר וקרוי "זה מתהפך עלי". כסינגל שלישי בחודש פברואר 2015 הוציאה דואט עם הזמר עידן חביב "שתי דקות מהחיים". הסינגל הרביעי והאחרון שיצא מתוך האלבום היה "יום אהבה שמח" שיצא באפריל 2015. ביוני 2017 יצא השיר "לא תוותרי" כסינגל לרדיו. באוגוסט יצא השיר "כולנו דומים" שכתב יונתן גפן והלחינה קרני בעצמה. ביולי 2018 הוציאה את "קח אותי גבוה" לרדיו כסינגל ראשון לקראת אלבום אולפן חדש. באוקטובר 2018 יצא השיר "כשאתה טוב אליי" כסינגל שני לרדיו מתוך האלבום, בהפקת חן מצגר. בדצמבר 2018 הוציאה את השיר "יונים מהגג" כסינגל שלישי. ב-26 בספטמבר 2019 עלתה לשידור סדרת הטלוויזיה "חמישים" בהשתתפותה. ב-6 ביולי 2020 שודר פרק בשם "הנס הכפול של מיקה" העוסק בקרני במסגרת תוכנית התחקירים "חשיפה" של חיים אתגר. שמה המקורי של קרני היא "מלכה", והיא נקראה על-שם סבתה. קרני נשואה ברביעית, למאור לזר, ואם לשישה. היא הייתה נשואה בעבר למיקי שביב, איתו גם נהגה להופיע מדי יום שישי בהופעות אינטימיות בביתם במושב אמירים. ב-2011 העתיק הזוג את מגוריו להרצליה והשניים הוציאו אלבום הנושא את השם "אלבום משפחתי". בשנת 2013 בני הזוג נפרדו. כיום קרני מתגוררת ברעננה. קרני אינה משתייכת לחברת תקליטים והיא מפיצה את המוזיקה שלה באופן עצמאי. סגנונה של קרני משלב רוק, ג'אז, בלוז ו-מוזיקת פופ. רוב שיריה הם פרי עטה ולדבריה, הושפעה בעיקר מג'וני מיטשל וריקי לי ג'ונס. מיקה קרני - 1997 סיפור אמיתי - 2000 עולם אחר (מיני-אלבום, במשותף עם מיקי שביב) - 2001 מרגע לרגע - 2002 מגדלור - 2004 פשוט וטוב - 2006 הבטחה - 2007 אלבום משפחתי - 2011 קול דודי - 2012 לצעוק בשקט - 2015 אור של זהב - 2021 מדיה וקבצים בנושא מיקה קרני בוויקישיתוף מיקה קרני, ברשת החברתית פייסבוק מיקה קרני, ברשת החברתית אינסטגרם מיקה קרני, סרטונים בערוץ היוטיוב מיקה קרני, במיזם "אישים" לתיעוד היצירה הישראלית מיקה קרני, במסד הנתונים הקולנועיים IMDb (באנגלית) מיקה קרני, באתר שירונט מיקה קרני, באתר אפל מיוזיק (באנגלית) מיקה קרני, באתר ספוטיפיי מיקה קרני, באתר MusicBrainz (באנגלית) מיקה קרני, באתר Yandex.Music (ברוסית) מיקה קרני, באתר Tab4u מיקה קרני, דף שער בספרייה הלאומית מיקה קרני, באתר MOOMA (בארכיון האינטרנט) מיקה קרני, באתר טיידל (באנגלית) מיקה קרני, באתר אקו"ם מיקה קרני, באתר מחוברות אור ברנע, מיקה קרני חושפת, באתר ynet, 14 ביוני 2009 זה הזמן למיקה קרני, באתר nrg‏, 18 ביוני 2009 חנוך דאום, "3 שנים בלי סימן"; מיקה קרני על הנתק הארוך מבנה, באתר ynet, 3 בפברואר 2012 מיקה קרני: "חשוב לי לחבר בין היהודי והישראלי", באתר ynet, 20 ביוני 2012 שגיא בן נון, רוק 40: מיקה קרני מתנערת מהתדמית הרוקיסטית, באתר nrg‏, 3 בנובמבר 2012 יעקב בר-און, ‏"אף פעם לא הייתי זמרת של להיט אחד": מיקה קרני בגילוי על עולם המוזיקה, באתר מעריב אונליין, 30 בנובמבר 2016 שיר זיו, "תפילה בבוקר עושה לי ריסטארט לשפיות, מסדרת לי את התוכנה", באתר ישראל היום, 31 בינואר 2019 ראו כאן: איך סלעים נשברים – ליל תשעה באב בגן הלאומי עיר דוד, סרטון בערוץ "עיר דוד", באתר יוטיוב, 27 ביולי 2023 מתוך "חשיפה", ‏המסע הבלתי ייאמן של מיקה קרני, באתר ‏מאקו‏, 6 ביולי 2020